b'\n_START_ARTICLE_\nTiedonjulkistamisen valtionpalkinto\n_START_PARAGRAPH_\nTiedonjulkistamisen valtionpalkinto on Suomen opetusministeri\xc3\xb6n vuodesta 1968 l\xc3\xa4htien yksitt\xc3\xa4iselle henkil\xc3\xb6lle tai ryhm\xc3\xa4lle my\xc3\xb6nt\xc3\xa4m\xc3\xa4 palkinto ansioista tiedonjulkistamisessa._NEWLINE_Vuosina 1968\xe2\x80\x931972 palkinnon saajat valitsi tietokirjallisuuden palkintolautakunta. Nykyisin esityksen palkinnon saajista tekee tiedonjulkistamisen neuvottelukunta. Palkinto annetaan ensisijaisesti edellisen vuoden aikana julkaistuista kirjoista, radio- ja TV-esityksist\xc3\xa4, sanoma- ja aikakauslehdist\xc3\xa4 tai muista tietotuotteista. Saajien lukum\xc3\xa4\xc3\xa4r\xc3\xa4 ja palkinnon suuruus p\xc3\xa4\xc3\xa4tet\xc3\xa4\xc3\xa4n vuosittain. Tiedonjulkistamisen alalla erityisen ansioituneelle henkil\xc3\xb6lle voidaan my\xc3\xb6nt\xc3\xa4\xc3\xa4 el\xc3\xa4m\xc3\xa4nty\xc3\xb6palkinto._NEWLINE_Vuonna 2017 el\xc3\xa4m\xc3\xa4nty\xc3\xb6palkinnon suuruus oli 20\xc2\xa0000 euroa ja muiden palkintojen 15\xc2\xa0000 euroa.'